Eskom-verhogings kan R300 miljoen beloop | Maroela Media
Die Demokratiese Alliansie het Maandag gesê hy is besorg oor Eskom-bestuurders se eise vir verhogings en 'n beweerde waarskuwing van 'n staking en beurtkrag.
Die party doen 'n beroep op alle persone wat by die salarisdispuut betrokke is om die kwessie op 'n verantwoordelike manier op te los en nie die ekonomie en die kragvoorsiener verder in die moeilikheid te dompel nie.
Dit het oor die naweek aan die lig gekom dat 'n groep senior bestuurders by Eskom die Kommissie vir Versoening, Bemiddeling en Arbitrasie (KVBA) sal nader omdat hulle verlede jaar nie salarisverhogings of prestasiebonusse ontvang het nie.
Daar is tussen 180 en 200 bestuurders in die groep en hulle verdien tussen R1,5 miljoen en R3 miljoen per jaar. Hulle eis 'n verhoging van 4,7%.
Eskom het verlede week verliese van R20,7 miljard aangemeld vir die afgelope finansiële jaar. 'n Staking kan moontlik volg indien die kragvoorsiener nie instem tot die verhogings nie en dit kan tot geskeduleerde kragonderbrekings lei om druk op die netwerk te verlig.
Natasha Mazzone, woordvoerder van die DA, het gesê die salarisverhogings kan Eskom tot R300 miljoen uit die sak jaag as dit goedgekeur sou word. "Senior bestuur moet 'n voorbeeld stel wanneer dit kom by spaarsamigheid, en nie die land en die ekonomie gyselaar hou omdat hulle nie 'n salarisverhoging ontvang het nie," het sy gesê.
"Eskom se finansiële trajek is nie volhoubaar nie. Suid-Afrika kan nie bekostig om weer beurtkrag te implementeer nie. Dit sal onherstelbare gevolge inhou vir ons ekonomie en gewone burgers."
Volgens haar moet Eskom alternatiewe planne bedink om die koste van elektrisiteit te verlaag en noodsaaklike mededinging bevorder.
Wie is die mafias wat eis en eis en dreig, nee nee nee hul moet onmiddellik afbetaal word en die rede sabotasie dit mag en kan nie geduld word nie en prastasiebonusse nogal vir wat … dit is jul werk en daai instansie is in sy maai …. EKSDOM ????????????????????????????????
Verhogings mag nie gebeur NIE! Gaan die laaste spyker in die belastingbetalers se doodskis wees. Ons is voos!! Betaal die eisers summier af. Buitendien is daar hopeloos te veel personeel. Meeste het elektrisiën ondervinding en kan hul privaat begin werk. Begin besef waar geld vandaan kom! In die sweet van jou aangesig SAL jy jou brood verdien……. hoop net die unies word verban.
As hulle bonnusse ontvang wat eerlik in verhouding met prestasie betaal word, moet hul salarisse verminder word.
Sit mense in wat weet wat om te doen. Hoe om plek te bestuur SA was nog nooit bankrot nie. Nou is die land net n stuk stof
Soustrein tel nou spoed op. Enigste probleem vir passesiers en drywer – einde van spoorlyn nou naby. En daar is nie brieke nie.